钦定古今图书集成/理学汇编/字学典/第077卷 > 《曹昭格古要论》 > 兰亭审定诀
## 钦定古今图书集成/理学汇编/字学典/第077卷 > 《曹昭格古要论》 > 兰亭审定诀

我生适癸丑，倒指十四周。中闲几古今，沿革难溯流。
长歌系颠末，后出无与俦。区区访寡陋，欲陈良赘疣。
书家一词称定本，审定从来有要领。毡墨或用三叠
纸，针爪天成八段锦。中古亭列九处剜，最后湍流五
字损。界画八麤九更长，空一尾行意不尽，欧公集古
莫之珍。道祖怀璧西归秦。云林宝晋最博雅，肉骨喻
借修江人。近世王尤号多识肥瘦聚讼徒纷纭，手追
赖有吴姜辈。粗于诗文能写真，真伪要区别，骊黄俱
小节，模拓偶浓淡，岂足并奇绝。取玉弃木石，贵完次
剥缺，鉴裁当精深，副以右方诀。